VENDIM 
Nr.532, datë 28.8.2007 

PËR NJË SHTESË NË VENDIMIN NR.439, DATË 4.8.2000 TË KËSHILLIT TË MINISTRAVE “PËR HYRJEN, QËNDRIMIN DHE TRAJTIMIN E TË HUAJVE NË REPUBLIKËN E SHQIPËRISË”, TË NDRYSHUAR 

Në mbështetje të nenit 100 të Kushtetutës dhe të nenit 83 të ligjit nr.8492, datë 27.5.1999 “Për të huajt”, me propozimin e Ministrit të Brendshëm, Këshilli i Ministrave 

VENDOSI: 

Në vendimin nr.439, datë 4.8.2000 të Këshillit të Ministrave “Për hyrjen, qëndrimin dhe trajtimin e të huajve në Republikën e Shqipërisë”, të ndryshuar, në shtetet e përcaktuara në shkronjën “b” të lidhjes nr.8, që i bashkëlidhet vendimit “Praktika e lëshimit të vizës në Republikën e Shqipërisë”, në listën “Vendet, shtetasit e të cilëve hyjnë në Republikën e Shqipërisë pa vizë, duke paguar taksën e hyrjes (kur udhëtojnë me pasaportë të thjeshtë)”, të shtohet edhe “Kili”. 
Ky vendim hyn në fuqi menjëherë. 
KRYEMINISTRI 
Sali Berisha

